AJÁNLATTÉTELI FELHÍVÁS
a Versenyképes Járások Program 1-2. ütemében projektmenedzsmenti feladatok ellátására
1. Az ajánlattételi felhívás tárgya: A Versenyképes Járások Program I-II. ütemében projektmenedzsmenti feladatok ellátása.
2. Ajánlatkérő adatai:
Nagyrécse Község Önkormányzata
Székhely: 8756 Nagyrécse, Kossuth utca 48.
Adószám: 15432625-1-20
Pénzforgalmi számlaszám: 10700275-67043659-51100005
Képviseli: Szegedi-Vajda Mónika polgármester
E-mail: polgarmester@nagyrecse.hu   
Kapcsolattartó neve: dr. Faragó-Szabó Melitta jegyző
Kapcsolattartó elérhetősége: +36 30 67 57 154
E-mail: jegyzo@nagyrecse.hu 
3. A Versenyeztetési eljárás tárgya:
Nagyrécse Község Önkormányzata (a továbbiakban: Ajánlatkérő) aktív szerepet vállalt a Versenyképes Járások Program I. és a II. ütemének koordinálásában.
A Versenyképes Járások I. ütemében a települést érintően az alábbi támogatói okiratok kerültek kiadásra:
· A "Közbiztonság fejlesztése kamerarendszer segítségével": 32 tagönkormányzat 32 db projektje szerepel. Támogatási összeg összesen: bruttó 129 145 695,- Ft.
· A "Közbiztonság fokozása közvilágítás fejlesztésével": 25 tagönkormányzat 25 db projektje szerepel. Támogatási összeg összesen: bruttó 43 420 600,- Ft.
· A "Településüzemeltetés feltételeinek javítása utcabútorokkal": 30 tagönkormányzat 30 db projektje szerepel. Támogatási összeg: bruttó 54 199 770 Ft.
· „Orvosi szolgálati lakás felújítása Nagyrécsén”: 1 önkormányzat 1 db projektje szerepel. Támogatási összeg: bruttó 15 912 322,- Ft.

A Versenyképes Járások II. ütemében:
· "Térségi települések közszolgáltatási célú épületeinek felújítása": 8 önkormányzati projekt került támogatásra. Támogatási összeg összesen: bruttó 66 999 998 Ft.
· "Társadalmi kohézió erősítése rendezvénysátor beszerzésével": Zalaszentjakab Község Önkormányzata 1 db projektje szerepel. Támogatási összeg: bruttó 7 000 000 Ft.

4. Ajánlattevő feladatai:
· A Versenyképes Járások Program I. és a II. üteme Támogatói okiratokban meghatározott projektek koordinálása.
· A Versenyképes Járások Program II. keretében a "Térségi települések közszolgáltatási célú épületeinek felújítása" tárgyú beszerzési eljárások lebonyolítása azon települések esetében, ahol a beszerzési eljárás még nem zajlott le (Csapi, Nagybakónak, Nagyrécse, Zalamerenye) a belső szabályzatoknak és a jogszabályi előírásoknak megfelelően.
· A nyilvánosság biztosításával kapcsolatos tevékenységek ellenőrzése, támogatása.
· Szükség szerint a Támogatói okirat módosításához és/vagy a változásbejelentéshez szükséges dokumentáció összeállítása.
· A fentiek teljes körű hiánypótlása.
· A változások kezelése az elektronikus felületen 
· Egyéb, a Támogatói Okirat megvalósításához szükséges szakmai tevékenység ellátása (pl. külső vállalkozóval történő egyeztetés a projekt szakmai tartalmáról).
· Helyszíni ellenőrzéseken való részvétel.
· Havi szintű jelentések küldése mind a 98 projekt előrehaladásáról és ütemtervéről, projektenként külön-külön.
· A közreműködő szervezet számára benyújtandó időszakos beszámolók és a záró szakmai beszámoló elkészítése.
· Szakmai útmutató kiadása az önkormányzatoknak az elszámolás támogatása érdekében.
· A pályázati elszámoláshoz a partnerek által beküldött anyagok mind a 98 projekt esetében történő, külön-külön, tételes ellenőrzése, a szükséges javítások kezdeményezése.
· A Versenyképes Járások Program elszámolási felületén minden keletkezett bizonylat rögzítése mind a 98 projekt esetében, külön-külön, projektenként.
· A szükségessé váló hiánypótlások kezelése, egyeztetése a projektben részt vevő partnerekkel.
· Folyamatos kapcsolattartás az Ajánlatkérő képviselőjével és a Közreműködő szervezettel a feladatok pontos végrehajtása érdekében.

5. A szerződés típusa, időtartama: Megbízási szerződés határozott időtartamra.
6. A teljesítés helye:
Ajánlatkérő székhelye (8756 Nagyrécse, Kossuth utca 48.), valamint a projektekben érintett települések helyszínei szükség szerint, az esetleges ellenőrzések során. A tevékenység jellegéből adódóan a tevekénység távmunkában is végezhető.
7. A szerződés teljesítésének határideje: A szerződés teljesítésének határideje a projektek záró elszámolásának a Támogató (Közreműködő Szervezet) általi hiánytalan elfogadása.

8. Fizetési feltételek:
A Megbízott a teljesítés során negyedévente jogosult részszámla kiállítására. A felek a tevékenység ütemezését figyelembe véve, a negyedéves díjak pontos összegében a megkötendő szerződésben állapodnak meg. Az első részszámlázás napja a megbízási szerződés aláírását követő naptári negyedév utolsó napja, ezt követően pedig minden naptári negyedév utolsó napja.
A végszámla kiállítására a záró elszámolási dokumentáció és a záró beszámoló Közreműködő Szervezet részére történő hiánytalan benyújtását követően jogosult a Megbízott. A számlák kiállításának feltétele a Megbízó által kiadott, írásos teljesítésigazolás. A Megbízó a megbízási díjat a szabályszerűen kiállított számla kézhezvételétől számított 15 napon belül, átutalással egyenlíti ki.
Amennyiben a nyertes Ajánlattevő magánszemélyként (természetes személyként) nyújtja be ajánlatát, a kifizetés a mindenkori adó- és járulékjogszabályok szerinti személyi juttatásként (megbízási díjként) történik. Ebben az esetben a szerződéses megbízási díjat úgy kell meghatározni, hogy a Megbízót terhelő mindenkori kifizetői közterhekkel (pl. szociális hozzájárulási adó) növelt összesített munkáltatói költség nem haladhatja meg az ajánlatban (az ajánlati lap IV. pontjában az Összesített Költség oszlopban) megjelölt ajánlati árat. A feladat ellátásában a nyertes ajánlatban megjelölt vezető projektmenedzsernek személyesen közre kell működnie.
A felek közös akarattal, a szerződés teljesítése során is dönthetnek a gazdasági társasági forma (számlás kifizetés) helyett a magánszemélyként történő kifizetésre (személyi juttatásra) való átállásról, azzal a feltétellel, hogy a Megbízó összesített költségei ezáltal nem növekedhetnek, és a szerződött személyek között a nyertes ajánlat szerinti vezető projektmenedzsernek személyesen szerepelnie kell.

9. Ajánlat benyújtásának módja, szabályai:
A pályázatok benyújthatók papír alapon (személyesen vagy postai úton), vagy elektronikus úton az alábbiak szerint:
· Papír alapon történő benyújtás esetén: A Nagyrécsei Közös Önkormányzati Hivatal (8756 Nagyrécse, Kossuth u. 48.) címére, zárt borítékban. A borítékon kötelező feltüntetni az Ajánlattevő nevét és a következő szöveget: „Ajánlat – Versenyképes Járások Program 1-2. ütemében projektmenedzsmenti feladatok ellátására” – NE NYISSA KI A BONTÁSI HATÁRIDŐ ELŐTT!”

· Elektronikus úton történő benyújtás esetén: A jegyzo@nagyrecse.hu e-mail címre megküldve. Az e-mail közleményében (tárgyában) a következő szövegrészt kötelező feltüntetni: „Ajánlat a Versenyképes Járások Program 1-2. ütemében projektmenedzsmenti feladatok ellátására” Ajánlatkérő az elektronikus úton érkező ajánlatokat a bontási határidőig zártan kezeli, azok tartalmát nem ismeri meg.

Hitelességi követelmények:
Az ajánlat és annak valamennyi melléklete kizárólag akkor minősül hitelesnek és jogilag érvényesnek, ha az alábbi formai követelményeknek megfelel:
· Papír alapú benyújtás esetén:
· Gazdasági társaság/egyéni vállalkozó ajánlattevő esetén: Az ajánlatot és annak mellékleteit a cégjegyzésre (képviseletre) jogosult képviselő eredeti, kézzel írott aláírásával kell ellátnia. Az ajánlathoz kötelezően csatolni kell a képviselő közjegyzői aláírási címpéldányának vagy ügyvéd által ellenjegyzett aláírás-mintájának egyszerű másolatát.
· Természetes személy (magánszemély) ajánlattevő esetén: Az ajánlatot és annak mellékleteit a magánszemélynek saját kezű, eredeti, kézzel írott aláírásával kell ellátnia.

· Elektronikus úton történő benyújtás esetén:
· Az iratokat az Ajánlattevő (cégek esetén a cégjegyzésre jogosult képviselő, magánszemély esetén a pályázó saját maga) AVDH hitelesítéssel (Azonosításra Visszavezetett Dokumentumhitelesítés útján, a magyarorszag.hu felületen keresztül) látta el, VAGY saját minősített elektronikus aláírásával (pl. e-személyi, NetLock, Microsec stb.) írta alá.

· Az Ajánlatkérő nyomatékosan felhívja a figyelmet, hogy az elektronikus benyújtás során a papíron kézzel aláírt, majd pusztán beszkennelt (elektronikus hitelesítéssel nem rendelkező) dokumentumok jogilag nem minősülnek hitelesnek, így az ilyen formában benyújtott elektronikus ajánlatok érvénytelenek.

· Az ajánlathoz kötelezően csatolandó a kitöltött 1., 2., 3. és 4. melléklet (természetes személy Ajánlattevő esetén a 4. mellékletet nem kell kitölteni!), az Ajánlattevő által kijelölt szakértő/ Ajánlattevő szakmai önéletrajza, valamint a felsőfokú végzettségét igazoló okirat (diploma) másolata.
· Ajánlatkérő a benyújtott ajánlatokat tárgyalás nélkül bírálja el, de jogosult az ajánlatokkal kapcsolatban tisztázó kérdést feltenni.
10.  Hiánypótlás:
Az Ajánlatkérő hiánypótlási lehetőséget egy alkalommal biztosít. Az érvényes ajánlat feltétele az esetleges hiánypótlási felhívásban foglaltak határidőben történő teljesítése.

[bookmark: _Hlk242704422]11. Ajánlattételi határidő:
2026. október 19. (hétfő) 10 óra 00 perc
12. Beérkezett ajánlatok bontásának helye, ideje:
Nagyrécse Község Önkormányzata (8756 Nagyrécse, Kossuth u. 48.), 2026.október 19. (hétfő) 10 óra 30 perc
13. Alkalmassági feltételek:
A-1. Referencia-követelmény:
Az Ajánlattevőnek rendelkeznie kell az elmúlt 3 évben teljesített, legalább 1 darab, a közbeszerzés tárgya szerinti (projektmenedzseri feladatok ellátására vonatkozó), igazolt referenciával, amelynek nettó költségvetése (vagy a menedzselt rész értéke) elérte a legalább nettó 30 000 000 Ft-ot. Az ennél kisebb értékű korábbi projektek nem fogadhatók el.
A-2. Szakember-követelmény:
Az Ajánlattevőnek be kell mutatnia legalább 1 fő, a teljesítésbe bevonni kívánt vezető projektmenedzsert, aki rendelkezik felsőfokú (egyetemi vagy főiskolai) végzettséggel és legalább 5 év igazolt szakmai tapasztalattal projektmenedzsment vagy projektkoordináció területén.
(Több projektmenedzser megjelölése esetén az ajánlatban egyértelműen meg kell jelölni a vezető projektmenedzser személyét).
14. Az ajánlatok értékelésének módja és szempontjai

Ajánlatkérő a legjobb ár-érték arány alapján választja ki a nyertes ajánlattevőt. Az ajánlatok értékelése során valamennyi szempontot egy 0–10 terjedő pontskálán értékelünk, majd a kapott pontokat megszorozzuk az adott szempont súlyszámával (a maximálisan elérhető pontszám 1000 pont).
	Értékelési szempont
	Súlyszám
	Maximális pontszám

	I. Szakmai szempontok
	70
	700 pont

	1. Referenciák száma
	40
	400 pont

	2. Vezető projektmenedzser többlettapasztalata és végzettsége
	30
	300 pont

	II. Pénzügyi szempont
	30
	300 pont

	3. Ajánlati ár / Összesített költség
	30
	300 pont

	ÖSSZESEN
	100
	1000 pont


Az értékelés részletes rendszere:
I. SZAKMAI SZEMPONTOK (Súlyszám: 70)
1. Referenciák pontozása (Súlyszám: 40)
A legalább nettó 30 000 000 Ft értékű, igazolt projektmenedzsment referenciák darabszáma alapján az alábbi fix pontokat kapja az ajánlat:
· 1–3 darab megfelelő referencia bemutatása esetén: 2 pont
· 4–5 darab megfelelő referencia bemutatása esetén: 5 pont
· 6–8 darab megfelelő referencia bemutatása esetén: 8 pont
· 9 vagy annál több megfelelő referencia bemutatása esetén: 9 pont
· 9 vagy annál több megfelelő referencia, amelyből legalább 3 darab eléri a nettó 100 000 000 Ft-ot: 10 pont

2. Szakértői kompetencia pontozása (Súlyszám: 30)
A feladatra kijelölt vezető projektmenedzser adatai alapján az alábbi két részszempont szerint adunk pontot:
· a) Szakmai tapasztalat időtartama (max. 7 pont az alap-pontskálából):
· 5–10 év közötti projektmenedzseri tapasztalat: 2 pont
· 11–20 év közötti projektmenedzseri tapasztalat: 5 pont
· 20 év feletti projektmenedzseri tapasztalat: 7 pont
· b) Előnyt jelentő szakirányú végzettség (max. 3 pont az alap-pontskálából):
· Közigazgatási, jogi, gazdasági, projektmenedzsment vagy műszaki szakirányú felsőfokú végzettség / oklevél esetén: 3 pont
· Bármilyen egyéb végzettség esetén: 0 pont
(A szakértőre kapott a) és b) pontok összeadódnak, így jön ki a szempont maximum 10 alap-pontja).
II. PÉNZÜGYI SZEMPONT (Súlyszám: 30)
3. Ajánlati ár pontozása (Súlyszám: 30)
A legkisebb ajánlati árat (összesített költséget) tartalmazó ajánlat kapja a maximális 10 pontot. A többi ajánlat pontszáma fordított arányosítással, az alábbi képlet alapján alakul:
P= (Legkisebb ajánlati ár/ Vizsgált ajánlati ár) x 10
[bookmark: _Hlk233599241]14. Az ajánlatok elbírálása:
Az ajánlatok elbírálásának tervezett időpontja: legkésőbb 2026. október 31-ig. 
Az Ajánlatkérő tájékoztatja az Ajánlattevőket arról, hogy az ajánlatok elbírálásáról a döntéstől számított 5 munkanapon belül írásban (elektronikus úton) értesíti őket.
A szerződéskötés tervezett időpontja: az ajánlatok elbírálásától számított legkésőbb 15 napon belül.
5. Az ajánlattal kapcsolatban érdeklődni lehet: 
dr. Faragó-Szabó Melitta jegyző 
Telefon: +36 30 67 57 154
Email: jegyzo@nagyrecse.hu 

16. Egyéb információk:
[bookmark: _Hlk233599411][bookmark: _Hlk233599330]Az ajánlatkérő felhívja az ajánlattevők figyelmét arra:
- az ajánlatkérő fenntartja magának a jogot, hogy a jelen ajánlattételi felhívással kiírt eljárást eredménytelennek minősítse,
- a jelen ajánlattételi felhívás az Ajánlatkérőre nézve nem keletkeztet szerződéskötési kötelezettséget.

Melléklet: (szerkeszthető formátumban)
1. Ajánlattételi nyilatkozat 
2. Referencia nyilatkozat
3. Szakértői nyilatkozat
4. Átláthatósági Nyilatkozat
Nagyrécse, 2026. október 12.	Szegedi-Vajda Mónika s.k.
               polgármester  















1. melléklet
AJÁNLATTÉTELI NYILATKOZAT
a Versenyképes Járások Program 1-2. ütemében projektmenedzsmenti feladatok ellátására
I. Ajánlatkérő adatai:
· Ajánlatkérő neve: Nagyrécse Község Önkormányzata
· Székhely: 8756 Nagyrécse, Kossuth utca 48.
· Adószám: 15432625-1-20
· Pénzforgalmi számlaszám: 10700275-67043659-51100005
· Képviseli: Szegedi-Vajda Mónika polgármester
· E-mail: nagyrecse@t-online.hu

II. Az ajánlattevőre vonatkozó adatok (a megfelelő rész kitöltendő):
1. Ajánlattevő neve / Megbízott neve: 
2. Székhelye / Lakcíme: 
3. Cégjegyzékszáma / Nyilvántartási száma / Születési helye és ideje: 
4. Adószáma/Adóazonosító jele: 
5. Anyja neve (természetes személy esetén): 
6. Levelezési címe: 
7. Telefonszáma, elektronikus címe: 
8. Kapcsolattartó neve, elérhetősége (ha eltér az ajánlattevőtől): 

III. Az ajánlat tárgya:
A Versenyképes Járások Program 1-2. ütemében projektmenedzsmenti feladatok ellátása az Ajánlattételi Felhívásban rögzített feltételek szerint.
IV. Az ajánlati ár megjelölése:
(Gazdálkodó szervezet/egyéni vállalkozó ajánlattevő esetén a Nettó díj / ÁFA / Összesített bruttó díj bontásban; természetes személy ajánlattevő esetén a Szerződéses alapbér / Kifizetőt terhelő adók (Szocho) / Ajánlatkérő összesített költsége bontásban töltendő ki).
	Ajánlat tárgya
	Nettó vállalkozói díj / Magánszemély alapbére (Ft)
	ÁFA (Ft) / Kifizetőt (Megbízót) terhelő adók (Ft)
	Ajánlattevő Összesített Költsége / Ajánlati Ár (Ft)

	A Versenyképes Járások Program 1-2. ütemében összesen 97 db projekt teljes körű projektmenedzsmenti feladatainak ellátása
	
	
	

	ÖSSZESEN:
	…........................
	…........................
	…........................



V. Nyilatkozatok a feltételek elfogadásáról:
1. Jogviszony jellege és kötelezettségvállalás: Alulírott, mint az Ajánlattevő képviseletére jogosult személy nyilatkozom, hogy az Ajánlattételi Felhívás feltételeit megismertem, azokat változtatás nélkül elfogadom, és a felhívásban szereplő feladatok elvégzését a fenti áron vállalom. Tudomásul veszem, hogy nyertesség esetén a jogviszony jellege a Ptk. szerinti megbízási szerződés.
2. Adózási nyilatkozat (magánszemély esetén): Alulírott, mint természetes személy ajánlattevő tudomásul veszem, hogy az általam az ajánlati lapon megjelölt ár az Ajánlatkérő által kifizethető teljes, összesített költséget (munkáltatói összköltséget) jelenti.
Tudomásul veszem, hogy nyertességem esetén a szerződéses bruttó megbízási díjam a megadott ajánlati árból a mindenkori hatályos adó- és járulékjogszabályok szerinti Ajánlatkérőt terhelő közterhek (különösen a szociális hozzájárulási adó) összegével csökkentve kerül meghatározásra.
Tudomásul veszem, hogy az Ajánlatkérő a kifizetéskor a bruttó megbízási díjból a magánszemélyt terhelő személyi jövedelemadót és járulékokat levonja, és az Ajánlatkérő mindenkori összesített kiadása (a megbízási díj és a kifizetői terhek együttesen) nem haladhatja meg az ajánlatomban szereplő összeget.
3. Ajánlati kötöttség: Kijelentem, hogy ajánlatunkat az ajánlattételi határidő lejártától számított 30 napig fenntartjuk (ajánlati kötöttség).
4. Teljesítési határidő: Tudomásul veszem és elfogadom, hogy a szerződés teljesítésének határideje a projektek záró elszámolásának a Támogató (Közreműködő Szervezet) általi hiánytalan elfogadása.

Kelt: ………………….., 2026……………………
                                                                                                                    ………………………………

Ajánlattevő / Megbízott 
cégszerű /saját kezű aláírása



















2. melléklet

REFERENCIA-NYILATKOZAT
a Versenyképes Járások Program 1-2. ütemében projektmenedzsmenti feladatok ellátására vonatkozó eljárásban

Ajánlattevő neve: 
Alulírott, mint az Ajánlattevő képviseletére jogosult személy nyilatkozom, hogy az Ajánlattételi Felhívásban rögzített minimális követelményeknek megfelelően rendelkezünk az alábbi igazolt, lezárt projektmenedzsment-referenciákkal:
(Megjegyzés: Csak a nettó 30 000 000 Ft projektértéket elérő referenciák vehetők figyelembe! Szükség esetén a táblázat sorai szabadon bővíthetők.)
	Sorszám
	A korábbi Megbízó (ügyfél) neve, címe és kapcsolattartója (név, telefon)
	A projekt pontos megnevezése és rövid leírása (hazai/EU forrás megjelölése)
	A projekt nettó költségvetése / menedzselt rész értéke (Ft)
	A teljesítés időszaka (kezdés – befejezés éve)

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	

	7.
	
	
	
	

	8.
	
	
	
	

	9.
	
	
	
	

	10.
	
	
	
	



Kijelentem, hogy a táblázatban szereplő adatok a valóságnak megfelelnek, a hivatkozott projektek teljesítése szerződésszerűen és sikeresen zárult le.

Kelt:……………….., 2026. 
                                                                                                                    ………………………………
Ajánlattevő / Megbízott 
cégszerű /saját kezű aláírása







3. melléklet



SZAKÉRTŐI NYILATKOZAT
a Versenyképes Járások Program 1-2. ütemében projektmenedzsmenti feladatok ellátására vonatkozó eljárásban
Ajánlattevő / Megbízott neve: 
Alulírott, mint az Ajánlattevő képviseletére jogosult személy / saját magam képviseletében eljáró természetes személy nyilatkozom, hogy a szerződés teljesítésébe az alábbi szakértőt vonom/vonjuk be Vezető Projektmenedzserként (magánszemély pályázó esetén a saját adatok kitöltése szükséges), aki megfelel az Ajánlattételi Felhívásban előírt minimális szakmai elvárásoknak:
· A szakértő neve: 
· A szakértő felsőfokú végzettségét igazoló oklevelének (diplomájának) pontos megnevezése és szakiránya:
· Rendelkezik-e a szakértő az alábbi szakirányok (közigazgatási, jogi, gazdasági, projektmenedzsment vagy műszaki) valamelyikével?
· IGEN 
· NEM
· A projektmenedzsment területén szerzett releváns szakmai tapasztalat időtartama (év): 

Nyilatkozom, hogy a megjelölt szakértő szakmai önéletrajzát, valamint a felsőfokú végzettségét igazoló okirat(ok) másolatát jelen nyilatkozathoz csatoltuk. Tudomásul veszem, hogy a szakértői kompetenciára járó pontszám megállapítása a csatolt dokumentumok alapján történik.
Egyéb munkatársak és szakképzettségük felsorolása, akik a teljesítésben részt vesznek (nem kötelező, szükség esetén töltendő ki):
· Név, szakképzettség, projektmenedzseri tapasztalat (év): 

Kijelentem, hogy a megjelölt szakértő a szerződés megkötése esetén ténylegesen és személyesen részt vesz a feladatok ellátásában. Tudomásul veszem, hogy természetes személy pályázó (megbízott) esetén a feladatellátás a Ptk. szerinti megbízási jogviszony jellegéből adódóan személyes kötelezettséggel jár.
Kelt:…………………, 2026. 
                                                                                                                    ………………………………
Ajánlattevő / Megbízott 
cégszerű /saját kezű aláírása












4. melléklet

ÁTLÁTHATÓSÁGI NYILATKOZAT[footnoteRef:1] [1:  Természetes személyek Ajánlattevőnek nem kell kitölteni.] 

Alulírott ………………………(szervezet) aláírásra jogosult képviselője jelen okirat aláírásával ezennel büntetőjogi felelősségem tudatában nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés b) pontja szerinti átlátható szervezetnek minősül és
a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a a), b) és c) alpont szerinti feltételek fennállnak.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az általam képviselt szervezet átláthatóságával összefüggő – adatokat Nagyrécse Község Önkormányzata kezelje.

Vállalom, hogy ha a nyilatkozatban foglaltakban változás következne be, erről Nagyrécse Község Önkormányzatát haladéktalanul tájékoztatom. 

Tudomásul veszem, hogy a valótlan tartalmú nyilatkozat alapján kötött szerződést a Nagyrécse Község Önkormányzata jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

Jelen nyilatkozatot a „Versenyképes Járások Program 1-2. ütemében projektmenedzsmenti feladatok ellátása” tárgyú beszerzési eljárással összefüggésben tettem.

Kelt: 
                                                                                                                    ………………………………
Ajánlattevő / Megbízott 
																															 


